Blood drive fl-Imqabba Is-Soċjetà Santa Marija u Banda Re Ġorġ V tal-Imqabba, nhar il-Ħadd 17 ta' Lulju, se torganizza blood drive fil-pjazza tal-Imqabba. Dan se jsir bejn it-8.30am u 1.00pm. Ta' minn jgħid li din mhijiex l-ewwel darba li s-soċjetà ħadet inizjattivi ta' din ix-xorta. Fil-fatt, fl-1996, is-Soċjetà Santa Marija u l-Banda Re Ġorġ V ingħatat rikonoxximent bħala l-aktar għaqda bl-akbar numru ta' donaturi tad-demm għal dik is-sena partikolari wara inizjattiva simili li kienet saret. Min hawn inħeġġu lill-partitarji, residenti Mqabbin, kif ukoll dawk mill-irħula tal-madwar sabiex il-Ħadd 17 ta' Lulju jagħmlu ġest karitattiv billi jaslu wasla sal-pjazza tal-Imqabba u jagħtu d-demm. Professjonisti mid-Dipartiment tal-Kura Primarja se joffru kejl tal-pressjoni u l-livell ta' zokkor fid-demm. Infakkru wkoll li huwa importanti li kulħadd iġib miegħu l-karta tal-identità. Għal aktar informazzjoni żur is-sit elettroniku www.santamarija.com jew www.facebook.com/santamarija Il-festa tal-Maddalena f'Ħad-Dingli Il-parroċċa Santa Marija ta' Ħad-Dingli se torganizza l-festa ta' Santa Marija Maddalena fil-kappella ddedikata lil din il-qaddisa fuq l-irdumijiet ta' Ħad-Dingli (ħdejn ir-radar). Il-festa se tiġi ċċelebrata nhar il-Ħamis 21 ta' Lulju 2016. Fit-7.30pm tiġi ċċelebrata quddiesa fuq iz-zuntier tal-kappella mir-Rev. Joseph Zahra OP. Wara l-quddiesa ssegwi attivita` soċjali waqt li wieħed ikun jista' jgawdi nżul ix-xemx u s-sbuħija ta' dawn l-inħawi pittoreski. Kulħadd mistieden. Afternoon by the pool ma' Tal-Ġilju Junior Club – l-Imqabba Il-Junior Club fi ħdan is-Soċjetà Mużikali Madonna tal-Ġilju tal-Imqabba se jorganizza attività għat-tfal kollha tal-Imqabba u l-ħbieb tagħhom nhar l-Erbgħa 27 ta' Lulju 2016. Din l-attività se ssir f'farmhouse, faċilità mgħammra b'pool, fil-limiti tal-Qrendi. Matulha se jkun hemm bosta attivitajiet divertenti għat-tfal. It-tfal se jkollhom ukoll l-opportunità li jgħumu. Se jkun servut ukoll ikel u xorb. Il-grupp se jkun taħt is-superviżjoni stretta tal-membri tal-Kummissjoni Nisa. Trasport jitlaq mill-pjazza ewlenija tal-Imqabba fit-3.00pm. Biex tirriserva post ċempel 7946 0156, jew żur is-sit elettroniku uffiċjali tas-Soċjetà Mużikali Madonna tal-Ġilju www.talgilju.com għal aktar dettalji. Ġita ta' ġurnata fi Sqallija Nhar is-Sibt 17 ta' Settembru 2016 se tiġi organizzata ġurnata fi Sqallija. Inżuru s-suq ta' Catania b'ikla buffett inkluża; inżuru wkoll Aci Trezza, Aci Castello, u Auchan Porte Di Catania Din il-ġita hija organizzata mill-Għaqda Soċjo-Mużikali Anici ta' Ħal Qormi bil-kollaborazzjoni ta' Micallef Joe Travel (Ħadd ma jista' jurik Sqallija aħjar.) Għal aktar dettalji u biex tirriserva post ċċempel lil John M. Spiteri fuq 7970 2874 jew ibgħat email lil [email protected] DVD tal-festa tal-Madonna tal-Ġilju – l-Imqabba 2016 Is-Soċjetá Mużikali Madonna tal-Ġilju tal-Imqabba se tniedi d-DVD tal-festa tal-Madonna tal-Ġilju 2016. Dan se jkun jinkludi l-aqwa partijiet mill-festi li saru fl-Imqabba ad unur il-Madonna tal-Ġilju. Fost dawn ta' min isemmi l-festi interni fil-knisja parrokjali flimkien mal-purcissjoni solenni bl-istatwa tal-Madonna tal-Ġilju, u kif ukoll il-festi esterni bħalma huma l-marċi, il-programm vokali u strumentali fuq il-planċier Meravilja mill-Banda Madonna tal-Ġilju, l-inawgurazzjoni tat-trofew artistiku l-ġdid, kif ukoll l-ispettakli tan-nar. Kulħadd huwa mħeġġeg jakkwista kopja ta' dan id-DVD bħala memorja dejjiema ta' dawn il-festi kbar li saru fl-Imqabba billi jċempel 7985 3044. Aktar dettalji jinkisbu mis-sit elettroniku tas-Soċjetá Mużikali Madonna tal-Ġilju www.talgilju.com